Flavell Te Ururoa: Hineuru Claims Settlement Bill — First ReadingText is incorporated into the Bound VolumeFlavell Te Ururoa: Hineuru Claims Settlement Bill — First Reading[Sitting date: 11 August 2015. Volume:707;Page:5648. Text is incorporated into the Bound Volume.]Hon TE URUROA FLAVELL (Minister for Māori Development):Tēnā koe Mr Assistant Speaker kia ora tātau katoa e te Whare. Hei tīmatanga kōrero māku hei whaiwhai haere i te ia o te kōrero me pēnei rawa te kī: “Tēnei te ara kei runga ko te ara o tēnei tipua ko te ara o tēnei ariki ko te ara o tēnei matua a iwi ko te ara o Ranginui e tū nei o Papatūānuku e takoto nei kia rarau iho rā ngā tapuwae o Tāne tēnei te pō nau mai haere mai te rā! Koia rā e Rongo whakairia ki runga tūturu ōwhiti whakamaua kia tina! Tina! Hui e tāiki e!”Ko tāku e hoa mā Ngāti Hineuru tēnā koutou haere mai. Ko te wāhi ki a au e tautoko i ngā kōrero a te Minita ka tahi ā tēnei o māua a Peeni ki a koutou kua tatū mai. Ehara i te mea he tawhiti rawa ngā korero ki tērā i kōrerohia nā e Peeni e tika ana tāna! Anei a Te Ururoa e tautoko ake ana i a ia anei Te Pāti Māori e tautoko ake ana i ngā kōrero kua puta anei māua ko Strepsils e raruraru nei kua pāngia e te maremare nō reira e kore au e kōrero mō te wā roa.E hoa mā ka mihi rā ki a koutou kua tatū mai! E tika ana tā te Minita otirā tā Peeni mō te hunga kua ngaro atu. I a au e tū nei ka hoki ngā mahara ki a Whetū Tipiwai. Ko ia tērā i haere ki te mata o te whenua i raro i te korowai o Ngāti Hineuru te wā i a ia. Ka tangi ki a ia me tērā kāhui kua ngaro atu i te tirohanga kanohi nō reira waiho rātau ki a rātau. Anei tātau i tēnei rā huri noa i tō tātau Whare me ngā mema katoa tēnā koutou kia ora tātau katoa.Kai aku rangatira ko au tētahi ka haere i roto i tō koutou rohe ka puta i Rotorua ka tae atu ki Taupō kua mōhio tonu ahau ka tae ana ki Taupō kotahi hāora me te toru hauwhā hāora pea ā ka tae atu ki roto o Ahuriri. Ā ka tae atu ki Tarawera kua mōhio ā kua āhua tata atu ki tērā o ngā takiwā ki Ahuriri. Ka tae atu ki Te Hāroto ā wā poto ā ka tae atu ki Ahuriri. Ka mutu ka tata atu ki Ahuriri kua mōhio kei reira tonu te Iron Māori e tatari ana ki te hunga pakari. Nō reira kua waia kē au ki tērā rori ki tērā takiwā ka mutu e hia kē nei ngā wā kua haere au i tērā huarahi me te mōhio anō hoki arā anō te rohe pōtae o Ngāti Hineuru.Kua oti kē i te Minita nei te whakatakoto te hītori. E kore au e whakatōwai i ērā kōrero ka mutu he pērā anō hoki a Peeni kāo e kore au e hoki ki ērā kōrero. Ko te kaupapa nui ki a au i tēnei rā ko te kī atu ehara i te mea he nui ngā rerekētanga o tērā o ngā hītori i pā ki a koutou o Ngāti Hineuru ki ētahi atu iwi o te motu. Arā kua kite i ētahi atu kanohi o Ngāruahine rā kua waia kē rātau ki te āhuatanga o tēnei mea o te muru me te raupatu. Pēnei i tā Peeni e kōrero nei nā wai ngā whenua i whānako? Ē nā te Karauna! Ka puta i roto i ngā kōrero ā kō ake nei. Ka puta nā runga i te aha? Ā nā runga i te āhuatanga o te whawhai o te tohe ka tahi. Ka rua nā te āhuatanga o ngā mahi tinihanga a te Kōti Māori tēnei Kōti Nātive e tū tonu i tēnei wā. Nā reira ka tangi ake! E tika ana te kōrero i noho kore whenua nei koutou i raro i te korowai i raro i te tirohanga o te Kāwanatanga! Ēngari kua mōhio tonu koutou ki tō koutou ake rohe.Ā ka mutu i rongo anō hoki au i te kōrero mō Te Kooti. Ki tāku mōhio ē āhua ōrite a Te Kooti ki ngā poropiti o roto o Taranaki a Te Whiti o Rongomai rāua ko Tohu Kākahi. He aha tā rātau kaupapa? Te rangimarie me te rongomau! Ā tōna mutunga mai he aha te kaupapa i puta? Ko whawhai ko pakanga! Nō reira ka raruraru i reira! Anā pēnei i ngā mea o roto o Taranaki ā i heria ngā tāne ki Ōtepoti rā anō. Te āhuatanga ki a Te Kooti me āna tāngata kua heria atu ki Wharekauri rā anō. He aha te mahi? Mauherehere nei i roto o Ōtepoti mauherehere nei ki roto o Wharekauri. Ēngari ko te mea pai i puta ko te rongopai. Ko tēnā o ngā whakaaro ko te rongopai ko te whakapono ki Te Atua. Mā Te Atua anō rā ngā mamaetanga ngā pēhitanga e whakatau. Ēngari kei konei tonu tātau e kōrero nei mō ēnā uauatanga. Nō reira ka tangi ake ki te āhuatanga o ngā mamae i rangona nei e te ngākau e te wairua e te tinana o te tangata ō koutou Ngāti Hineuru. Ka tangi ake ki te mamaetanga i utaina ai e Te Karauna ki runga i a Ngāti Hineuru otirā ngā iwi o te motu. Kei konei tonu tātau e tohe nei mō ērā kōrero!Hei whakakōpani i taku kōrero kua rata atu au ki te āhuatanga o ngā kōrero mō ngā pou e whā i whakaritea mai ai e koutou. Tuatahi kia whakaora anō rā i te ara whanaunga ki ētahi o tērā rohe o tērā takiwā. Ā ka pai hoki kia pērā rawa te āhua. Tuarua ko te whakaora i te oranga tonutanga o Ngāti Hineuru ā-wairua ā-tāngata ā-ngākau. Tuatoru kia whai tūranga a Ngāti Hineuru i roto i ngā take katoa o te takiwā. Me pērā ka tika! Tuawhā kia noho a Ngāti Hineuru hei kaitiaki i runga i ō rātau ake whenua. Koinei te tikanga me pērā ka tika! Nō reira ehara i te mea he nui ngā kōrero i tua atu o tērā.Ēngari mēnā he kupu kōrero hei whakakōpani i taku mihi ki a koutou i tēnei rā mēnā ko te tino rangatiratanga tā koutou e whai nei ehara i te mea ka kitea mai ai i roto i tēnei pire kāo! Ēngari koinei tētahi paku wāhanga o te huarahi kia eke ki tērā taumata! Nō reira kua puta te kōrero mai i a Hineuru mō Hineuru. Mēnā koinei te whāinga matua ka pai hoki! Ko tāku he tautoko ake i te mahi nui a te Minita he whakatinana i tēnei o ngā kaupapa ko te pānuitanga tuatahi. Arā anō ētahi mahi nui hei whakaoti ā ngā marama tata kei mua i te aroaro. Ēngari ko te ngākau o te Whare e tautoko ake i ngā keremē katoa.E hoa mā kia kakama ki te whakatutuki i te kaupapa nei! Kua roa mātau e kī ana kaua e kī atu kua mutu te huarahi i tēnei rā kāo! Tonoa mai wā koutou tamariki tonoa mai ā koutou tamariki ka kore e mutu ēnei āhuatanga ki konei ā ngā marama tata kei mua i te aroaro! Ēngari ko te mamae e kore e mutu! Kei roto i ngā tamariki kei roto i a koutou! Nō hea mai? Nō te mahi a te Karauna ki ō koutou tūpuna ki ō koutou mātua! Nō reira tēnei te mihi atu ki a koutou ki a tātau e te Whare huri noa tēnā koutou tēnā koutou kia kaha kia toa![Thank you Mr Assistant Speaker and greetings to us all in the House. To begin my address and to follow up the tenor of it allow me to say: “This path upwards is the path of this deity this firstborn this father of the tribe this Sky Father above this Mother Earth below for man to place his feet upon this night welcome the day welcome! That is it; Rongo hang these words up there and fix it firmly! Firmly and permanently! Join gather entwine!”Welcome to you my friends of Hineuru welcome. Firstly I endorse the Minister’s statements and those of the fellow member Peeni Henare to you who have arrived here. My sentiments are not too far away from those expressed by Peeni and what he has stated is correct. Te Ururoa is standing here supporting what he said as is theMāori Party and so are my Strepsils as I am troubled somewhat by a cough and as a consequence will not be speaking too long.Friends you have arrived and I really welcome you. In regard to those who have passed away the tributes by the Minister and Peeni are so appropriate and as I stand here my thoughts go back to Whetū Tipiwai who travelled the country under the cloak of Ngāti Hineuru during his lifetime. I mourn him and those who are lost from our sight and so allow them to rest there in their own company. And here we are today throughout our House with all the members; I acknowledge us all.I am one who my esteemed elders when I leave Rotorua to go to your region once I get to Taupō I know that I will reach Napier in about an hour and three quarters. So when I get to Tarawera I am cognisant of the fact that I am getting closer to one of those Napier boundaries. When I reach Te Hāroto I know that in a short while I will get to Napier and also just before I get there the place for the Iron Māori event is still therewaiting for the fit ones. ThereforeI am accustomed to that road that area and so I have travelled that highway several times knowing full well that it is Ngāti Hineuru territory.The Minister has already outlined the history. I will not add anything further and besides Peeni did the same. No I will not go back to those historical accounts. My major platform today is saying to you Ngāti Hineuru that there is not a great deal of difference about that history that relates to you as it does to other tribes. I see the face of others like Ngāruahine especially; you are accustomed to this thing about plundering and confiscationas Peeni said in his address. Who stole the land? Er the Crown stole it! That will emerge in accounts to follow. Based on what? Based on the circumstances of warfare and disputes is one; two the deceitful actions of the Māori Land Court this Native Land Court that continues to exist today. And so I grieve. It is true that you were left landless under the cloak and watchful eye oftheGovernment. But you know your region well—very well.Furthermore I also heard about the stories about Te Kooti. In my opinion Te Kooti is a bit like the Taranaki prophets Te Whiti of Rongomai and Tohu Kākahi. What did they advocate? Calm and peace. What was the outcome? Conflict warfare! And so it broke down there. In the case of the ones in Taranakithe men were taken all the way to Dunedin. In Te Kooti and his followers’ situation they were taken all the way to the Chatham Islands. What did they do there? The oneswhowere taken to Dunedin were imprisoned thereand the ones taken to the Chatham Islands were imprisoned as well. But peace was the great thing that emerged. In regard to that thought it was the peace and belief in God that emerged from the imprisonment. Only God can settle the hurt and oppression. But we are still here talking about the circumstances of those hardships that the heart spiritand body of those of you of Ngāti Hineuru experienced. I grieve for the hurt that the Crown inflicted upon you Ngāti Hineuru and indeed upon the tribes of the nation. And here we are debating those accounts.In conclusion I warm to the four milestones that you came up with for us to consider. The first one is to restore familial relationships with others in that region or district. It is wonderful if that is the situation being sought. The second one is to restore the very spiritual health bodily health and welfare of Ngāti Hineuru. The third one is for Ngāti Hineuru to have a position in all matters relating to the district. That must occur as of right. And the fourth one is that Ngāti Hineuru remains a guardian over its own lands. This is the custom and it must be so. Aside from thatI do not have much more to add.However if there is a comment to close my welcome to you todayit is this: if self-determination is what you are seeking you will not find it in this bill—absolutely not. But this is a small step towards attaining that level. And so the story from Hineuruabout Hineuru has emerged. If that is the main aim then that is absolutely wonderful. My role is to support the great work of the Minister in implementing this first reading. There is much more work of importance for us to completein the near months ahead. The heart of the House is really set on supporting all the claims.Colleagues we need to make haste to complete this matter. We have for a long time said that the road hasnotended here today; no it has not at all. Send your children your youngsters here; these circumstances will not finish here in the near months ahead of us. And the pain will not end! It is in the children;it is in you. Where is it coming from? From the actions of the Crownto your ancestors and your parents. And so I acknowledge you and us in the House collectively throughout; well done congratulations be strong be staunch!]